# XIX Mostra de Cinema Llatinoamericà de Catalunya

La XIX Mostra de Cinema Llatinoamericà de Catalunya va tenir lloc a Lleida entre el 12 i el 19 d'abril de 2013. Fou organitzada pel Centre Llatinoamericà de Lleida amb el suport del Patronat de Turisme de la Paeria de Lleida i la col·laboració de la Fundació "la Caixa", la Universitat de Lleida, l'Instituto de Cooperación Iberoamericana, el Ministeri d'Assumptes Socials d'Espanya, la Casa de América i la Casa Amèrica Catalunya. Les projeccions es van fer a La Llotja de Lleida, al CaixaForum Lleida o l'Espai Funàtic.
En aquesta edició es van projectar 117 produccions de 14 països, d'ells 10 llargmetratges i 10 curtmetratges a la secció oficial, i 7 produccions a les Sessions Especials. Fou inaugurada a La Llotja de Lleida amb la projecció de Por un tiempo, de Gustavo Garzón, on s'hi atorgà el premi d'Honor a José Coronado i Damián Alcázar, el premi Jordi Dauder a la Creativitat a Pere Portabella i a Pere Arquillué. La periodista Teresa Montoro de RNE ha rebut el premi Ángel Fernández-Santos. Fora de la Mostra es va fer l'exposició Il·lusió i moviment. De les ombres al film, amb peces de la Col·lecció de Josep Maria Queraltó i Bonell (una de les col·leccions privades de cinema i audiovisual més importants d'Europa) i l'exposició Sud-amèrica, el fil que ens recorda la vida, al Cafè del Teatre.

## Pel·lícules exhibides
### Llargmetratges de la selecció oficial

* El último Elvis d'Armando Bó Jr
* La vida precoz y breve de Sabina Rivas de Luis Mandoki
* Mejor no hablar de ciertas cosas de Javier Andrade
* Por un tiempo de Gustavo Garzón
* La demora de Rodrigo Plá /
* O Som ao Redor de Kleber Mendonça Filho
* La playa DC de Juan Andrés Arango
* Matrimonio de Carlos Jaureguialzo
* Una noche de Lucy Mulloy
* El limpiador d'Adrián Saba

### Sessions especials

* El maestro saharaui de Nicolás Muñoz Avia
* Una mujer sin sombra de Javier Espada
* Nicaragua … el sueño de una generación de Roberto Persano i Santiago Nacif Cabrera
* Mujeres. Nosotras en Colombia
* Juan Marsé habla de Juan Marsé d'Augusto Martínez Torres

## Jurat

El jurat era presidit per Àlex Gorina.

## Premis

Els premis atorgats en aquesta edició foren:
| Categoria | Premiat | Treball |
| Millor llargmetratge | Mejor no hablar de ciertas cosas | Javier Andrade |
| Menció especial llargmetratge | O Som ao Redor | Kleber Mendonça Filho |
| Premi del Públic | La vida precoz y breve de Sabina Rivas | Luis Mandoki |
| Premi del Públic | El último Elvis | Armando Bó Jr |
| Premi del Públic | Por un tiempo | Gustavo Garzón |
| Millor director (Premi Obra Social "la Caixa") | Javier Andrade | Mejor no hablar de ciertas cosas |
| Millor opera prima | El último Elvis | Armando Bó Jr |
| Millor actor | Carlos Vallarino | La demora |
| Millor actriu | Roxana Blanco | La demora |
| Millor guió (Premi Casa Amèrica Catalunya) | O Som ao Redor | Kleber Mendonça Filho |
| Premi Radio Exterior de España al millor documental | La playa DC | Juan Andrés Arango |
| Millor curtmetratge | Pothound | Christopher Guinness |
| Menció al curtmetratge | Voice Over | Martín Rosete |
| Premi Ángel Fernández-Santos | Teresa Montoro | |
| Premi d'Honor | José Coronado Damián Alcázar | |
| Premi Jordi Dauder | Pere Arquillué Pere Portabella | |

## Referències

* ↑ La pel·lícula argentina 'Por un tiempo' s'estrena a nivell mundial a la Mostra de Cinema Llatinoamericà de Catalunya, ccma.cat, 13 d'abril de 2013
* ↑ La periodista de RNE Teresa Montoro, Premio Ángel Fernández-Santos 2013, rtve.es, 27 de març de 2013
* ↑ La 19a Mostra comença amb l'estrena mundial de “Por un tiempo”, paeria.es, 12 d'abril de 2013
* ↑ La pel·lícula argentina "Por un tiempo" s'estrena a nivell mundial a la Mostra de Cinema Llatinoamericà de Catalunya, ccma.cat, 13 d'abril de 2013
* ↑ ‘Mejor No Hablar De Ciertas Cosas’, de Javier Andrade, triunfa en la 19 Muestra de Cine Latinoamericano de Cataluña, audiovisual451.com, 22 d'abril de 2013
* ↑ La Muestra de Cine Latinoamericano de Cataluña premia la película “Mejor no hablar de ciertas cosas” y homenajea a Josep M. Queraltó, cineytele.com, 22 d'abril de 2013